Marzo 20, miércoles
Jan sinti colerasimti, colerasiñasti jukʼamp jan waltʼañanakwa apani (Sal. 37:8, Aymar Biblia).
Mayninakajj jankʼakiw kunatsa colerasipjje, chuym ustʼayir arunaksa jan wali arunaksa parlapjje. Ukham jaqejj familpacharuw jan waltʼayi. Colerasiñsa, toqesiñsa, usuchjir arunak parlañsa apanukupjjam sistuw Biblianjja (Efes. 4:31). Ukanakajj nuwasiñanakaruw apistaspa. Colerasiñasa, toqesiñasa, usuchjir arunak parlañas walikïkaspas ukham waljanejj amuyapjje, ukampis ukajj taqe kun Lurir Diosaruw jiskʼachi. Ukatwa cristianonakajj ukham jan wali lurañanak apanuktanjja, Diosajj churkistu uka machaq jaqëñampi isthapistanjja (Col. 3:8-10). Kʼarisiñajj ukhamarakiw jan walïkiti. Jichhürunakanjja, impuesto jan pagañatakisa, juchap imtʼañatakisa jaqejj kʼarisikiwa. Ukampis Jehová Diosajj ‘cheqapa Diosawa’ (Sal. 31:5). Ukhamasti cristianonakajj cheqwa parlañasa, janipuniw kʼarinak parlañasäkiti, ukwa Jehová Diosajj mayistu (Efes. 4:25; Col. 3:9). Cheq parlañajj chʼamäkchinisa, jan ukajj phenqʼachatas uñjaskchiñänejja, janipuniw kʼarisiñasäkiti (Prov. 6:16-19). w17.08 pág. 18 párrs. 3, 5; pág. 20 párrs. 12, 13, 15
Marzo 21, jueves
Arunakapasti jankʼakiw yatiyasi (Sal. 147:15).
Jichhürunakanjja, Jehová Diosajj Bibliampiw yanaptʼistu. “Arunakapasti jankʼakiw” jan walinakan uñjasktan ukhajj yanaptʼistu. Bibliasa, ‘suma phoqeri amuyasir esclavojj’ apayankistu uka qellqatanakasa, Broadcasting programasa, Internetankir jw.org cheqasa, jilïr irpirinakasa, jilat kullakanakas kunjamsa yanaptʼistu uk amuytʼañasawa (Mat. 24:45). Kunjamtï Salmo qellqerejj siskejja, Jehová Diosajj cheqapuniw ‘jankʼaki’ yanaptʼistu. Taqe markanakat sipansa, Diosajj israelitanakaruw Arupa, leyinakapa, arsutanakapa churañatak ajllïna, Salmo qellqerejj uk sum yatïna (Sal. 147:19, 20). Jiwasarojj ukhamarakiw Diosajj sutip apañasataki ajllirakistu, ukajj mä bendicionawa. Diosarojj uñtʼtanwa, Arupas yanaptʼarakistuwa, ukhamatwa amigoparakïsna. Ukatwa Diosar wal yuspärtanjja. Salmo 147 qellqerjamaw Jehová Diosar jachʼañchtanjja, jaqenakarus jiwasjam jachʼañchapjjañapatakiw invittʼaraktanjja. w17.07 pág. 20 párrs. 15, 16; pág. 21 párr. 18
Marzo 22, viernes
Maynitejj soldadjam serviskchejja, janiw negocionak lurañar mitiskiti, jan ukasti khititejj soldadjam katoqki ukar kusisiyañatakiw chʼamachasi (2 Tim. 2:4).
Jichhürunakanjja, Jesusan arkirinakapajj uka ewjjarjam sarnaqañatakiw wal chʼamachasipjje. Jupanak taypinjja mä millonatsa jukʼamp jilat kullakanakaw precursorat servisipki. Akapachajja, jukʼamp qollqenïñatakiw jaqenakar chʼamañchi, ukampis cristianonakajj jan manunïñatakiw chʼamachasipjje, ukhamatwa qollqe maytʼirin esclavopar jan tukupkiti (Prov. 22:7). Supayajja, akapachan walja qollqe ganañatak chʼamachassna, tiempsa ukar aptʼassna ukwa muni. Yaqhepajja, utanak utachañataki, auto alasiñataki, wali sum casarasiñataki, jan ukajj universidadan estudiañatakiw bancot walja qollqe maytʼasipjje. Jiwasatï jan amuytʼasis bancot qollqe maytʼassna ukhajja, phoqañajj chʼamäjjaspawa, walja maranakaw manuni uñjassna. Ukampis ‘amuytʼasisa’ kuns lurañäni ukhajja, kunatï utjkistu ukampejj kusisitakiw jakasiñäni, janirakiw manunakansa uñjaskañäniti. Ukhamatwa akapachan esclavopar jan tukkañäniti, jan ukasti taqe chuymaw Diosar serviñäni (1 Tim. 6:10). w17.07 pág. 10 párr. 13
grn_Latn ayr_Latn ayr_Latn grn_Latn ayr_Latn ayr_Latn grn_Latn ayr_Latn ayr_Latn